**Alsószentiván Község Önkormányzata Képviselő-testületének**

**2/2017. (III. 31.) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályairól, a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékéről**

Alsószentiván Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva az anyakönyvi eljárásról szóló 2010. évi I. törvény 96.§-ában kapott felhatalmazás alapján az alábbi rendeletet alkotja:

**1.§** E rendelet alkalmazásában:

1. Hivatali helyiség: Alsószentiván Község Önkormányzata által biztosított, a házasságkötés lebonyolítására alkalmas hivatali helyiség a 7012 Alsószentiván, Béke utca 56/a. szám alatti tanácsterem.

2. Hivatali munkaidő: hétfőtől csütörtökig 7.30-16.00 óráig pénteken 7.30-13.30 óráig tartó időtartam, kivéve, ha jogszabály a naptár szerinti munkarendtől eltérő munkarendet állapít meg.

**2.§** **(1)** A házasságkötés hivatali helyiségen, valamint hivatali munkaidőn kívül történő lebonyolítását az Alapi Közös Önkormányzati Hivatal jegyzője engedélyezi az anyakönyvvezető javaslatának figyelembe vételével. Az engedély iránti kérelem a rendelet 1. melléklete.

**(2)** A házasságkötés munkanapokon a hivatali munkaidőn kívül 18.00 óráig, szombati napon 10.00 órától 18.00 óráig terjedő időszakban tartható a hivatali helyiségben.

**3. § (1)** A hivatali helyiségen kívül, valamint a hivatali munkaidőn kívül történő házasságkötés során a többletszolgáltatás ellentételezéseként az önkormányzat részére fizetendő díj mértéke 15.000 Ft.

**(2)** A házasságkötés során a többletszolgáltatás ellentételezéseként az anyakönyvvezető részére – amennyiben a szabadidő helyett a díjazást választja - fizetendő díj mértéke bruttó 15.000 Ft.

**(3)** Az (1) bekezdésben foglalt díjfizetési kötelezettséget legkésőbb a házasságkötést megelőző 5. napig teljesíteni kell az Alapi Közös Önkormányzati Hivatal számlájára történő átutalással vagy a házipénztárba történő befizetéssel.

**(4)** A házasságkötés elmaradása esetén a befizetett díj 8 napon belül visszatérítésre kerül.

**(5)** Az (1) bekezdésben meghatározott díj megfizetésének tényét a kérelmező az anyakönyvvezető előtt hitelt érdemlően, míg a házasságkötés elmaradásának tényét az anyakönyvvezető igazolja.

**4.§ (1)** Ez a rendelet a kihirdetését követő napon lép hatályba.

**Husvéth Imre Csalovszkiné Mezei Zsuzsanna**

**polgármester jegyző**

*KIHIRDETÉSI ZÁRADÉK*

A rendelet a mai napon kihirdetésre került.

Alsószentiván, 2017. március 31.

Csalovszkiné Mezei Zsuzsanna

jegyző

1. melléklet a 2/2017.(III. 31.) önkormányzati rendelethez

**Kérelem**

**hivatali helyiségen és/vagy hivatali időn kívüli házasságkötés és bejegyzett élettársi kapcsolat létesítésének engedélyezéséhez**

Alulírottak kérjük házasságkötés/bejegyzett élettársi kapcsolat létesítésének hivatali helyiségen kívüli/hivatali munkaidőn kívüli engedélyezését.\*

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értesítési cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Értesítési cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A hivatali helyiségen kívüli cím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tudomásul vesszük, hogy a házasságkötés, bejegyzett élettársi kapcsolat létesítése során felmerülő többletszolgáltatás ellentételezéseként megállapított díjat legkésőbb a házasságkötés, bejegyzett élettársi kapcsolat létesítése napját megelőző napig meg kell fizetnünk.

Nyilatkozunk, hogy a házasságkötés, bejegyzett élettársi kapcsolat létesítése során

a) a tanúk és - ha szükséges - a tolmács jelenlétét biztosítjuk,

b) gondoskodunk az anyakönyvvezető helyszínre és a hivatali helyiségbe való utazásáról, és

c) a hivatali helyiségen kívüli helyszínen történő lebonyolítást lehetetlenné tevő körülmények bekövetkezte esetére a házasságkötésre alkalmas helyszínként az alábbi helyiséget jelöljük meg: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                            aláírás                                                        aláírás

Az engedély megadását javaslom/nem javaslom.

A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítésének engedélyezése esetén a közszolgálati tisztviselőkről szóló törvényben meghatározott szabadidőt/jelen önkormányzati rendeletben meghatározott mértékű díjazást kérem.\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

közreműködő anyakönyvvezető

\* a megfelelő rész aláhúzandó